Ehdotus: Neuvoston päätös Euroopan yhteisön kannasta Yhdistyneiden Kansakuntien Euroopan talouskomission sääntöluonnokseen, joka koskee matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä /* KOM/2006/0112 lopull. - AVC 2006/0035 */





[pic] | EUROOPAN YHTEISÖJEN KOMISSIO | Bryssel 13.03.2006 KOM(2006) 112 lopullinen 2006/0035 (AVC) Ehdotus: NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission sääntöluonnokseen, joka koskee matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä (komission esittämä) PERUSTELUT 1. YLEISTÄ Euroopan yhteisöstä tuli 27. marraskuuta 1997 tehdyllä neuvoston päätöksellä 97/836/EY Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli. Päätös tuli voimaan 24. maaliskuuta 1998. Mainitun päätöksen 4 artiklassa määrätään muun muassa siitä, että yhteisö voi äänestää Yhdistyneiden Kansakuntien Euroopan talouskomission sääntöluonnoksen puolesta, kun luonnoksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt luonnoksen. YK:n Euroopan talouskomission (UN/ECE) ajoneuvoja koskevien sääntöjen yhdenmukaistamista käsittelevän maailmanfoorumin tulevan kokouksen asialistalla on äänestys (uudesta) luonnoksesta säännöksi, joka koskee henkilöautojen tilanjakojärjestelmiä. Sääntöluonnoksen päätarkoituksena on vahvistaa yhdenmukaistetut tekniset vaatimukset moottoriajoneuvojen kaupan teknisten esteiden välttämiseksi sopimuspuolten välillä ja varmistaa samalla turvallisuuden ja ympäristön suojelun korkea taso. EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla oleviin asiakirjoihin. Koska EY on YK:n Euroopan talouskomission vuoden 1958 sopimuksen sopimuspuoli, sen on noudatettava sopimuksessa määrättyjä menettelyitä. Päätöksen 97/836/EY 4 artiklan 5 kohdan mukaisesti sääntö julkaistaan ennen sen voimaantuloa Euroopan unionin virallisessa lehdessä kaikilla yhteisöjen virallisilla kielillä. 2. PÄÄTÖSEHDOTUKSEN SISÄLTÖ Päätösehdotuksen tarkoituksena on mahdollistaa se, että komission edustaja voi äänestää sääntöluonnoksesta yhteisön puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin tulevassa kokouksessa. 2006/0035 (AVC) Ehdotus: NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission sääntöluonnokseen, joka koskee matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY([1]) ja erityisesti sen 4 artiklan 2 kohdan toisen luetelmakohdan, ottaa huomioon komission ehdotuksen([2]), ottaa huomioon Euroopan parlamentin puoltavan lausunnon([3]) sekä katsoo seuraavaa: (1) Yhdistyneiden Kansakuntien Euroopan talouskomission sääntöluonnoksella, joka koskee matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä, poistetaan sopimuspuolten väliset moottoriajoneuvojen kaupan tekniset esteet mainittujen osien osalta ja varmistetaan samalla turvallisuuden ja ympäristön suojelun korkea taso. (2) Yhteisön kanta kyseiseen sääntöluonnokseen olisi määriteltävä, ja lisäksi olisi säädettävä, että yhteisö äänestää komission edustamana kyseisen sääntöluonnoksen hyväksymisen puolesta. (3) Koska sääntöluonnos koskee muun kuin alkuperäisosan toimittamista, sääntöluonnosta ei pitäisi sisällyttää moottoriajoneuvojen tyyppihyväksyntää koskevaan yhteisön järjestelmään, ON PÄÄTTÄNYT SEURAAVAA: 1 artikla Hyväksytään Yhdistyneiden Kansakuntien Euroopan talouskomission (UN/ECE) sääntöluonnos, joka koskee matkustajia siirtyviltä matkatavaroilta suojaavia, muina kuin alkuperäisosina toimitettavia tilanjakojärjestelmiä, sellaisina kuin ne sisältyvät asiakirjaan TRANS/WP.29/2005/88. 2 artikla Euroopan yhteisö äänestää komission edustamana 1 artiklassa tarkoitetun sääntöluonnoksen hyväksymisen puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin hallintokomitean tulevassa kokouksessa. 3 artikla Yhdistyneiden Kansakuntien Euroopan talouskomission sääntöä, joka koskee matkustajia siirtyviltä matkatavaroilta suojaavia, muina kuin alkuperäisosina toimitettavia tilanjakojärjestelmiä, ei sisällytetä moottoriajoneuvojen tyyppihyväksyntää koskevaan yhteisön järjestelmään. Tehty Brysselissä Neuvoston puolesta Puheenjohtaja [1] EYVL L 346, 17.12.1997, s. 78. [2] EYVL C, , s. . [3] EYVL C, , s. .